arnastofnun/IGC-2024 huggingface dataset:
Samningur um stofnun Alþjóðaviðskiptastofnunar Þingsályktun - þingskjal nr. 546

118. löggjafarþing 1994–1995.

Nr. 3/118.

Þskj. 546 - 229. mál.

Þingsályktun um fullgildingu samnings um stofnun Alþjóðaviðskiptastofnunar.

Alþingi ályktar að heimila ríkisstjórninni að fullgilda fyrir Íslands hönd samning um stofnun Alþjóðaviðskiptastofnunar sem undirritaður var í Marakess í Marokkó 15. apríl 1994.

Alþingi ítrekar að þrátt fyrir fullgildingu samningsins gildi óbreytt skipulag á innflutningi landbúnaðarvara þar til lögum hefur verið breytt með hliðsjón af samningnum. Þær lagabreytingar, þar með taldar tollabreytingar, skulu gerðar með hliðsjón af GATT-tilboði Íslands til að veita innlendri framleiðslu nauðsynlega vernd. Landbúnaðarráðherra verði tryggt forræði um allar efnislegar ákvarðanir í því stjórnkerfi sem varðar landbúnað og innflutning landbúnaðarvara og komið verður á fót á grundvelli þessarar ályktunar.

Samþykkt á Alþingi 29. desember 1994.
Frestun á fundum Alþingis Þingsályktun - þingskjal nr. 558

118. löggjafarþing 1994–1995.

Nr. 4/118.

Þskj. 558 - 344. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 30. desember 1994, enda verði það kvatt saman á ný eigi síðar en 25. janúar 1995.

Samþykkt á Alþingi 30. desember 1994.
Vantraust á ráðherra í ríkisstjórn Davíðs Oddssonar Vantraust - þingskjal nr. 77

1994. – 1064 ár frá stofnun Alþingis.

118. löggjafarþing. – 77 . mál.

77. Tillaga til þingsályktunar um vantraust á ráðherra í ríkisstjórn Davíðs Oddssonar.

Flm.: Kristín Ástgeirsdóttir, Finnur Ingólfsson,

Ólafur Ragnar Grímsson.

Alþingi ályktar að lýsa yfir því að ráðherrar ríkisstjórnarinnar:

a. forsætisráðherra,

b. utanríkisráðherra,

c. fjármálaráðherra,

d. viðskipta- og iðnaðar- og heilbrigðis- og tryggingamálaráðherra,

e. sjávarútvegs- og dóms- og kirkjumálaráðherra,

f. umhverfisráðherra,

g. landbúnaðar- og samgönguráðherra,

h. félagsmálaráðherra,

i. menntamálaráðherra

njóti ekki trausts Alþingis.
Mat á jarðskjálftahættu og styrkleika mannvirkja á Suðurlandi Þingsályktunartillaga - þingskjal nr. 568

1994–95. – 1064 ár frá stofnun Alþingis.

118. löggjafarþing. – 346 . mál.

568. Tillaga til þingsályktunar um nýtt mat á jarðskjálftahættu og styrkleika mannvirkja á Suðurlandi.

Flm.: Guðni Ágústsson, Margrét Frímannsdóttir, Eggert Haukdal,

Árni Johnsen, Jón Helgason.

Alþingi ályktar að fela ríkisstjórninni að láta gera ítarlega úttekt á íbúðarhúsum, atvinnuhús næði og öðrum mannvirkjum á Suðurlandi með tilliti til jarðskjálftahættu. Í framhaldi af slíkri úttekt verði gerð áætlun um úrbætur til að styrkja eða úrelda mannvirki sem talin eru ótraust. Jarðskjálfta- og jarðfræðingum verði falið að kortleggja nákvæmlega svæði með tilliti til stað bundinnar jarðskjálftahættu, svo sem staði þar sem hætta er á sprungum á yfirborði í jarðskjálft um og staði þar sem laus yfirborðslög geta magnað upp áhrif þegar jarðskjálftar verða. Að þessu verði unnið í samstarfi við sveitarfélög á Suðurlandi.

Greinargerð.

Þótt farið sé eftir byggingarstaðli við byggingu húsa er ekki öruggt að þau muni þola stóran jarðskjálfta. Þekkingunni sem byggingarstaðlar eru grundaðir á fleygir stöðugt fram og oft mundu menn hafa byggt öðruvísi hér áður fyrr ef þekkingin hefði verið meiri. Þá er ekki ólíklegt að stundum hafi reglugerðum ekki verið fylgt nægilega vel eftir við gerð húsa og undirstöðu þeirra. Einnig eru dæmi um að burðarvirki húsa hafi verið veikt með breytingum eftir bygging artíma. Markmiðið með úttektinni er að finna veika hlekki eða slysagildrur út frá þeirri þekk ingu sem best gerist nú. Með úrbótum á grundvelli slíkrar úttektar má draga úr því tjóni sem af stórum skjálfta gæti hlotist.

Þekkingu á jarðskjálftasvæði Suðurlands hefur mjög fleygt fram á síðari árum. Gert hefur verið áhættumat sem byggir á sögulegri reynslu og almennri þekkingu á eðli Suðurlandssvæðis ins. Þetta áhættumat er gróft í þeim skilningi að það tekur ekki til staðbundinna frávika sem geta verið veruleg innan svæðisins. Sprungur hafa verið kortlagðar, og um sumar er vitað að þær hafa breyst í stórum jarðskjálftum. Með nýrri tækni er unnt að meta staðbundin frávik frá almennu áhættunni á svæðinu. Með nýja jarðskjálftamælanetinu, svokölluðu SIL-kerfi, er unnt að rekja virkar sprungur neðan jarðar þótt þær sjáist ekki á yfirborði sem og að finna spennustefnu, hvort tveggja út frá mælingum á smáskjálftum. Þá er einnig unnt með staðbundnum mælingum og jarðfræðilegu mati að finna staði þar sem líkur eru á að jarðskjálftabylgjur frá stórum skjálftum muni geta magnast upp.
Samþykktir Vestnorræna þingmannaráðsins 1994 Þingsályktunartillaga - þingskjal nr. 612

1994–95. – 1064 ár frá stofnun Alþingis.

118. löggjafarþing. – 381 . mál.

612. Tillaga til þingsályktunar um samþykktir Vestnorræna þingmannaráðsins 1994.

Flm.: Árni Johnsen, Steingrímur J. Sigfússon, Ingibjörg Pálmadóttir,

Jóna Valgerður Kristjánsdóttir, Petrína Baldursdóttir.

Alþingi ályktar að beina þeim tilmælum til ríkisstjórnarinnar, landsstjórnar Færeyja og landsstjórnar Grænlands að þær skipi starfshóp til að ræða mögulegt samstarf um samskipti og sameiginlegar áherslur landanna gagnvart Evrópusambandinu í ljósi stöðu þeirra utan sam bandsins um fyrirsjáanlega framtíð.

Greinargerð.

Í samræmi við 2. gr. I. kafla samkomulagsins um Vestnorræna þingmannaráðið samþykkti ráðið á árinu 1994 tilmæli til ríkisstjórna Vestur-Norðurlanda og er tillaga þessi flutt til að færa þau á vettvang Alþingis, en þau fjalla um starf og sameiginlegar áherslur landanna gagnvart Evrópusambandinu í ljósi stöðu þeirra utan þess.

Þingmannaráðið samþykkti einnig að beina þeim tilmælum til ríkisstjórnanna að yrði aðild að Evrópusambandinu hafnað af einu eða fleiri Norðurlandanna, sem um það kusu sl. haust, yrði einnig leitað eftir samstarfi við þau lönd um þátttöku í þessu samstarfi.
Merking þilfarsfiskiskipa Þingsályktunartillaga - þingskjal nr. 614

1994–95. – 1064 ár frá stofnun Alþingis.

118. löggjafarþing. – 383 . mál.

614. Tillaga til þingsályktunar um breytingu á merkingum þilfarsfiskiskipa.

Flm.: Guðmundur Hallvarðsson, Guðjón Guðmundsson.

Alþingi ályktar að fela samgönguráðherra að breyta reglugerð um merkingu skipa, nr. 550/1982, hluta N, lið 2.3, en þar segir að þilfarsfiskiskip skuli vera merkt með skipaskrárnúm eri á heppilegum stað á báðum hliðum. Í fyrsta lagi verði sú breyting gerð á að í stað skipaskrár númera komi kallmerki skipsins og í öðru lagi verði hæð merkingarstafa á þilfarsskipum breytt með eftirfarandi hætti:

1 . Ef skipslengd er á bilinu 15–20 m skal hæð stafa vera 50 sm.

2 . Ef skipslengd er á bilinu 20–45 m skal hæð stafa vera 75 sm.

3 . Ef skipslengd er 45 m eða lengri skal hæð stafa vera 100 sm.

Stafirnir verði settir á sérstök merkingarspjöld, svartir á lit á ljósum bakgrunni sem gefur endurskin.

Greinargerð.

Reglur um merkingu skipa í núverandi mynd hafa verið í gildi í rúm 12 ár. Þar er gerð krafa um að stærri skip séu auðkennd með umdæmisstöfum og tölum á bóg beggja megin ásamt nafni. Auk þess skulu þilfarsfiskiskip merkt með skipaskrárnúmeri á heppilegum stað á báðum hliðum skipsins.

Tveir helstu gallar núgildandi reglugerðar hvað varðar þilfarsfiskiskip eru að stærð stafa, sem mælt er fyrir um í 4. kafla hennar, er of lítil og að notast er við skipaskrárnúmer í stað kall merkis. Sá merkingarháttur að merkja með skipaskrárnúmeri er séríslenskt fyrirbæri sem ekki þekkist erlendis. Hins vegar eru kallmerki skipa alþjóðlegt kerfi sem fletta má upp í alþjóðlegum skipaskráningarbókum. Með þeirri breytingu sem orðið hefur á sókn íslenskra fiskiskipa, fjær landi og til fjarlægra miða, hlýtur sú krafa að koma fram frá erlendum aðilum sem sinna eftirliti á hafinu að íslensk fiskiskip verði merkt á þann hátt sem samræmist alþjóðlegum merk ingum fiskiskipa. Hvað varðar stærð stafa hlýtur það að teljast ákveðinn öryggisþáttur að hafa slíkar merkingar afgerandi þannig að þær séu nokkuð auðlesnar, t.d. frá þyrlum, og þannig sé auðvelt að þekkja skipið þegar neyðarástand skapast. Staðsetning merkingarskilta á skipi yrði að taka mið af því hversu vel skiltin sæjust bæði frá sjó og úr lofti og því eðlilegt að efri brún spjalds hallaði um tíu gráður til að auðvelda aflestur úr flugvél.

Í núgildandi reglugerð um merkingu íslenskra fiskiskipa eru ákvæði þess efnis að ef skip eru minni en 30 brt (undir 20 m að lengd) skal hæð stafa vera 25 sm en á skipum stærri en 30 brt (yfir 20 m að lengd) skal hæð stafa vera 45 sm. Þar sem íslensk fiskiskip undir 30 brt hafa ekki kallmerki yrði sú skráningarskylda sem nú gildir að vera áfram við lýði fyrir hin smærri fiski skip, enda ætti slíkt ekki að koma að sök, a.m.k. ekki vegna sóknar á fjarlæg mið.

Ætla má að einhvern aðlögunartíma þurfi fyrir útgerðir og Siglingamálastofnun, sem og Til kynningarskyldu íslenskra skipa, ef og þegar þessi breyting nær fram að ganga, en þó ætti að vera óþarft að hafa hann meiri en tvö ár.
Embættisfærsla umhverfisráðherra Nefndarálit - þingskjal nr. 624

1994–95. – 1064 ár frá stofnun Alþingis.

118. löggjafarþing. – 138 . mál.

624. Nefndarálit um till. til þál. um skipun rannsóknarnefndar skv. 39. gr. stjórnarskrárinnar til að kanna embætt isfærslu umhverfisráðherra gagnvart starfsmönnum embættis veiðistjóra í tengslum við ákvörð un hans um flutning embættisins.

Frá meiri hluta allsherjarnefndar.

Nefndin hefur fjallað um málið og telur meiri hluti hennar hvorki ástæðu til skipunar þeirrar rannsóknarnefndar sem tillagan gerir ráð fyrir né þeirrar rannsóknar á embættisfærslu umhverf isráðherra sem þar er mælt fyrir um og leggur til að tillagan verði felld.

Alþingi, 8. febr. 1995.

Guðmundur Árni Stefánsson, Björn Bjarnason. Ey. Kon. Jónsson.

varaform., frsm.

Ingi Björn Albertsson. Tómas Ingi Olrich.
Embættisfærsla umhverfisráðherra Breytingartillaga - þingskjal nr. 650

1994–95. – 1064 ár frá stofnun Alþingis.

118. löggjafarþing. – 138 . mál.

650. Breytingartillaga við till. til þál. um skipun rannsóknarnefndar skv. 39. gr. stjórnarskrárinnar til að kanna embætt isfærslu umhverfisráðherra gagnvart starfsmönnum embættis veiðistjóra í tengslum við ákvörð un hans um flutning embættisins.

Frá Kristni H. Gunnarssyni, Önnu Ólafsdóttur Björnsson og Jóni Helgasyni.

Í stað „31. janúar 1995“ í tillögugreininni komi: 31. maí 1995.
Flugmálaáætlun 1994–1997 Stjórnartillaga - þingskjal nr. 654

1994–95. – 1064 ár frá stofnun Alþingis.

118. löggjafarþing. – 408 . mál.

654. Tillaga til þingsályktunar um breytingu á þingsályktun um flugmálaáætlun fyrir árin 1994–1997, nr. 114/1994.

(Lagt fyrir Alþingi á 118. löggjafarþingi 1994–95.)

Alþingi ályktar að eftirtaldir liðir í flugmálaáætlun fyrir árið 1995 verði sem hér segir:

4.4. Egilsstaðir.

2. tölul. verður: Flugstöð 24 m.kr.

4.7. Húsavík.

6. tölul. fellur brott.

4.8. Sauðárkrókur.

7. tölul. fellur brott.

4.9. Patreksfjörður.

1. tölul. verður: Bundið slitlag 35 m.kr.

4.18. Aðrir flugvellir og lendingarstaðir.

1. tölul. verður: Óskipt 1 m.kr.

Athugasemdir við þingsályktunartillögu þessa.

Í fjárlögum fyrir árið 1995 er gert ráð fyrir að markaðir tekjustofnar flugmálaáætlunar, þ.e. flugvallagjald og eldsneytisgjald, verði notaðir til að fjármagna rekstur flugvalla jafnt sem framkvæmdir við flugvelli.

Í samræmi við framanritað gerði flugráð, á 1.315. fundi sínum 25. janúar 1995, eftirfarandi tillögu um niðurskurð á framkvæmdaliðum flugmálaáætlunar:

4.4. Egilsstaðir.

2. Flugstöð. Fjárveiting lækki um 6 m.kr., verði 24 m.kr.

4.7. Húsavík.

6. Bílastæði og lóð. Fjárveiting 10 m.kr. skorin niður. Vegna hagstæðra útboða við framkvæmdir við lagningu bundins slitlags á síðasta ári var einnig unnt að ljúka þessum áfanga af fjárveitingu 1994.

4.8. Sauðárkrókur.

7. Bílastæði og lóð. Fjárveiting 15 m.kr. skorin niður.

4.9 Patreksfjörður.

1. Bundið slitlag. Fjárveiting lækki um 5 m.kr., verði 35 m.kr.

4.18. Aðrir flugvellir og lendingarbætur.

1. Óskipt. Fjárveiting lækki um 4 m.kr. verði 1 m.kr.

Með hliðsjón af reynslu undanfarandi ára af útboðum vegna framkvæmda í flugmálum má vænta þess að hægt verði að ná meginmarkmiðum við lagningu bundins slitlags á Patreksfirði. Jafnframt verður unnt að ljúka næsta áfanga við flugstöð á Egilsstöðum en lokaáfangi frestast.

..........

Á fylgiskjali með þingsályktunartillögu þessari var birt auglýsing um flugmálaáætl un árin 1994–1997; um hana vísast til auglýsingar á bls. 336–341 í A-deild Stjtíð. 1994.
Fyrning skulda og annarra kröfuréttinda Þingsályktunartillaga - þingskjal nr. 673

1994–95. – 1064 ár frá stofnun Alþingis.

118. löggjafarþing. – 417 . mál.

673. Tillaga til þingsályktunar um endurskoðun laga um fyrning skulda og annarra kröfuréttinda, nr. 14 20. október 1905.

Flm.: Jóhann Ársælsson, Margrét Frímannsdóttir.

Alþingi ályktar að fela ríkisstjórninni að skipa nefnd sem taki til endurskoðunar lög nr. 14 frá 1905, um fyrning skulda og annarra kröfuréttinda. Í starfi nefndarinnar verði við það miðað að nýtt frumvarp verði lagt fyrir Alþingi á komandi hausti.

Greinargerð.

Lögin um fyrning skulda og annarra kröfuréttinda, nr. 14 frá 1905, eru í ýmsu úrelt og margt í þeim er ekki í samræmi við nútímann og önnur lög sem yngri eru. Sem dæmi má taka 5. mgr. 1. gr. en hún hljóðar svo: „Þau réttindi fyrnast ekki, er hvíla á fasteign sem ævarandi afgjaldskvöð, og eigi heldur kröfur til endurgjalds þegnum sveitarstyrk.“ Þessi málsgrein er aftan úr grárri forneskju. Öll viðhorf hvað varðar félagshjálp og rétt fólks til hennar hafa breyst frá því að þessi ákvæði voru lögfest. Þá má benda á 13. gr. laganna þar sem kveðið er á um að ýmsar kröfur á einstaklinga, sem verða gjaldþrota, fyrnist á 10 árum. Þessi ákvæði eru í ósamræmi við lík ákvæði í lögum þar sem fjallað er um gjaldþrot félaga. Ekki verður séð að einstaklingur, sem haft hefur rekstur með höndum og verður gjaldþrota, eigi að þurfa að sæta miklu harðari kostum eftir gjaldþrotameðferð en sá sem rak starfsemi sína undir nafni hlutafélags. Það er skoðun flutningsmanna að það sé sjálfsagt réttlætismál gagnvart þeim einstaklingum sem verða gjald þrota að þeir séu jafnir fyrir lögunum hvað varðar fyrningar skulda og annarra kröfuréttinda og aðrir aðilar sé eðli máls hið sama, einnig að ákvæðið um að „kröfur til endurgjalds þegnum sveitarstyrk“ fyrnist aldrei sé algerlega úr takt við viðhorf nútímafólks til réttinda einstakling anna til félagshjálpar. Það er niðurlægjandi fyrir fólk sem á fullan rétt til aðstoðar samfélagsins að hafa slíkt ákvæði í lögum. Einnig er nauðsynlegt til að almenns samræmis verði gætt að taka þessi lög til endurskoðunar.
Sjálfskuldarábyrgðir einstaklinga Þingsályktunartillaga - þingskjal nr. 699

1994–95. – 1064 ár frá stofnun Alþingis.

118. löggjafarþing. – 428 . mál.

699. Tillaga til þingsályktunar um að takmarka sjálfskuldarábyrgðir einstaklinga.

Flm.: Gísli S. Einarsson.

Alþingi ályktar að fela ríkisstjórninni að skipa nefnd til að móta tillögu um að þrengja mögu leika einstaklinga til að veita sjálfskuldarábyrgðir á lánum.

Greinargerð.

Um langt skeið hefur viðgengist í íslenskum lánastofnunum að lán til einstaklinga og jafnvel fyrirtækja eru einungis veitt gegn sjálfskuldarábyrgð einstaklinga. Mörg dæmi eru um að fjöl skyldur hafi misst allt sitt vegna þess að þær hafa gengist í ábyrgð fyrir ættingja eða vini sem síðan hafa ekki reynst borgunarmenn fyrir skuldunum. Hefur því jafnvel verið haldið fram að lánastofnanir hafi meiri áhuga á ábyrgðarmanninum en lántakandanum og að lánað hafi verið til einstaklinga, sem vita mátti að gætu átt erfitt með að standa í skilum, einungis vegna þess að ábyrgðarmennirnir þóttu traustir. Slíkt er með öllu óviðeigandi.

Í 89. gr. sveitarstjórnarlaga, nr. 8/1986, eru settar miklar takmarkanir á ábyrgðarskuldbind ingar sveitarfélaga. Þannig má einungis binda sveitarfélag við sjálfskuldarábyrgð á skuldbind ingum stofnana sveitarfélagsins. Þá getur sveitarfélag einungis veitt einfalda ábyrgð gegn tryggingum sem hún metur gildar.

Í ljósi þessa er fyllsta ástæða til að kannað verði hvaða leiðir komi helst til greina til að draga úr sjálfskuldarábyrgðum einstaklinga á lánum hér á landi.
Staðfesting ákvörðunar EES-nefndarinnar Stjórnartillaga - þingskjal nr. 727

1994–95. – 1064 ár frá stofnun Alþingis.

118. löggjafarþing. – 435 . mál.

727. Tillaga til þingsályktunar um staðfestingu ákvörðunar sameiginlegu EES-nefndarinnar nr. 18 frá 28. október 1994, um breytingu á IX. viðauka við EES-samninginn.

(Lögð fyrir Alþingi á 118. löggjafarþingi 1994–95.)

Alþingi ályktar að heimila ríkisstjórninni að staðfesta fyrir Íslands hönd ákvörðun sameigin legu EES-nefndarinnar nr. 18 frá 28. október 1994, um breytingu á IX. viðauka við EES-samn inginn frá 2. maí 1992.

Athugasemdir við þingsályktunartillögu þessa.

Ákvörðun sameiginlegu EES-nefndarinnar nr. 18 felur í sér að tilskipun ráðsins og Evrópu þingsins, nr. 94/19/EB, um innlánatryggingakerfi, verður hluti af EES-samningnum. Gert er ráð fyrir að tilskipunin komi til framkvæmda 1. júlí 1995. Hér á landi eru þegar starfandi tveir sjóðir sem gegna því hlutverki að tryggja innstæður í innlánsstofnunum. Þeir eru: Tryggingarsjóður viðskiptabanka og Tryggingarsjóður sparisjóða. Við fyrstu athugun var talið að unnt væri að hrinda ákvæðum þessarar tilskipunar í framkvæmd á grundvelli almennrar reglugerðarheimild ar og heimildar til að setja reglugerð um Tryggingarsjóð viðskiptabanka í lögum nr. 43/1993 og með því að breyta samþykktum fyrir Tryggingarsjóð sparisjóða. Nánari skoðun hefur hins vegar leitt í ljós að slík lausn yrði ekki byggð á nægjanlega traustum lagagrunni að því er varðar tiltekin ákvæði í þessari tilskipun. Hér er einkum um að ræða afdráttarlausa skyldu til að undan þiggja tilteknar innstæður tryggingarverndinni, þ.e. innstæður í eigu innlánsstofnana og annarra lánastofnana í öðrum innlánsstofnunum og innstæður sem tengjast málum þar sem sakfellt hefur verið fyrir peningaþvætti. Jafnframt er um að ræða ótvíræða skylduaðild að bæði Tryggingar sjóði viðskiptabanka og Tryggingarsjóði sparisjóða og möguleika á aðild útibúa erlendra við skiptabanka og sparisjóða að tryggingarsjóðunum. Einnig eru ákvæði um upplýsingar til við skiptavina um aðild að tryggingarsjóðunum og bann við notkun slíkra upplýsinga í samkeppnis skyni og úrræði stjórnvalda ef viðskiptabanki, sparisjóður eða útibú slíkrar stofnunar hér á landi uppfyllir ekki skyldur sínar gagnvart tryggingarsjóðunum. Drög að frumvarpi til laga þar að lút andi hafa þegar verið samin og eru þau nú til skoðunar hjá hagsmunaaðilum.
Ólympískir hnefaleikar Nefndarálit - þingskjal nr. 729

1994–95. – 1064 ár frá stofnun Alþingis.

118. löggjafarþing. – 166 . mál.

729. Nefndarálit um till. til þál. um ólympíska hnefaleika.

Frá menntamálanefnd.

Nefndin hefur fjallað um tillöguna sem kveður á um að skipuð verði nefnd er kanni hvort rétt sé að leyfa ólympíska hnefaleika sem íþróttagrein hér á landi.

Menntamálanefnd hefur fjallað um samhljóða tillögu á tveimur undangengnum þingum. Á 117. löggjafarþingi fékk nefndin til viðræðna við sig Janus Guðlaugsson, námsstjóra í íþrótta- og æskulýðsdeild menntamálaráðuneytis. Þá studdist nefndin við umsagnir frá 116. og 117. lög gjafarþingi frá menntamálaráðuneyti, landssamtökunum Heimili og skóli, Ungmennafélagi Ís lands, Íþróttakennarafélagi Íslands, Íþróttasambandi Íslands og Læknafélagi Íslands.

Í umsögnum framangreindra komu fram skiptar skoðanir um réttmæti þess að heimila hnefa leika hér á landi að nýju en þeir hafa verið bannaðir um áratuga skeið á grundvelli laga nr. 92 frá 1956. Menntamálanefnd tekur ekki afstöðu til efnis tillögunnar en telur rétt að í mennta málaráðuneytinu verði aflað upplýsinga um þau atriði sem tilgreind eru í tillögunni þannig að unnt verði að taka vel ígrundaða ákvörðun um hvort ástæða sé til að leyfa iðkun ólympískra hnefaleika hér á landi. Með vísan til framangreinds leggur nefndin til að málinu verði vísað til ríkisstjórnarinnar.

Petrína Baldursdóttir og Ólafur Þ. Þórðarson voru fjarverandi við afgreiðslu málsins.

Alþingi, 21. febr. 1995.

Sigríður A. Þórðardóttir, Valgerður Sverrisdóttir. Árni Johnsen.

form., frsm.

Svavar Gestsson. Björn Bjarnason. Tómas Ingi Olrich.

Kristín Ástgeirsdóttir.
Markaðssetning rekaviðar Nefndarálit - þingskjal nr. 740

1994–95. – 1064 ár frá stofnun Alþingis.

118. löggjafarþing. – 53 . mál.

740. Nefndarálit um till. til þál. um nýtingu og markaðssetningu rekaviðar.

Frá landbúnaðarnefnd.

Nefndin hefur fjallað um málið. Umsagnir bárust frá Búnaðarfélagi Íslands, Búnaðarsam bandi Strandamanna, Framleiðnisjóði landbúnaðarins, Hólmavíkurhreppi, Árna G. Péturssyni, Oddstöðum, Haraldi Sigurðssyni, Núpskötlu, Pétri Guðmundssyni, Ófeigsfirði, Ragnari Jakobs syni, Reykjafirði, Sigursteini Sveinbjörnssyni, Litlu-Ávík, og Tryggva Stefánssyni.

Nefndin mælir með samþykkt tillögunnar með eftirfarandi

BREYTINGU:

Tillgr. orðist svo:

Alþingi ályktar að beina því til ríkisstjórnarinnar að koma á fót starfshóp á vegum landbún aðarráðuneytis til að gera tillögur um nýtingu rekaviðar og markaðssetningu afurða frá rekavið arvinnslu. Starfshópurinn skili niðurstöðum og tillögum fyrir árslok 1995.

Alþingi, 21. febr. 1995.

Egill Jónsson, Gísli S. Einarsson. Ragnar Arnalds.

form., frsm.

Jóhannes Geir Sigurgeirsson. Kristín Ástgeirsdóttir. Árni M. Mathiesen.

Guðni Ágústsson. Einar K. Guðfinnsson. Eggert Haukdal.
Útsendingar sjónvarps og útvarps til fiskimiða Nefndarálit - þingskjal nr. 741

1994–95. – 1064 ár frá stofnun Alþingis.

118. löggjafarþing. – 172 . mál.

741. Nefndarálit um útsendingar sjónvarps og útvarps til fiskimiða.

Frá menntamálanefnd.

Nefndin hefur fjallað um þingsályktunartillöguna sem kveður á um að kannaðir verði kostir til að bæta útsendingar sjónvarps og útvarps til fiskimiða. Málið var áður flutt á 116. og 117. löggjafarþingi.

Nefndin fékk á fund sinn til umfjöllunar á 117. löggjafarþingi Harald Sigurðsson, aðstoðar framkvæmdastjóra fjarskiptasviðs Pósts og síma, og Eyjólf Valdimarsson, framkvæmdastjóra tæknideildar Ríkisútvarpsins. Þá studdist nefndin við umsagnir frá 117. þingi frá Farmanna- og fiskimannasambandi Íslands, Ríkisútvarpinu, Landssambandi íslenskra útvegsmanna, Slysa varnafélagi Íslands og útvarpsráði. Einnig studdist nefndin við gögn frá Ríkisútvarpinu og Pósti og síma. Þess ber að geta að til menntamálanefndar hefur einnig verið vísað öðru máli um skylt efni, þingsályktunartillögu um dreifingu sjónvarps og útvarps, 301. máli, en nefndin hefur ekki fjallað um það mál þar sem umsagnir liggja ekki fyrir.

Menntamálanefnd bendir á að ítrekað hefur verið fjallað um þetta efni á Alþingi og fram hef ur komið mikill áhugi á málefninu. Skýr afstaða þingmanna kemur fram í samþykkt Alþingis frá 11. maí 1988 þar sem segir:

„Alþingi ályktar að fela ríkisstjórninni að láta nú þegar gera kostnaðar- og framkvæmdaáætlun um að útsendingar Ríkisútvarpsins, þ.e. hljóðvarps og sjónvarps, náist hvar sem er á landinu og á helstu fiskimiðum við landið.

Áætlunin miðist við að hægt verði að framkvæma þetta verkefni fyrir árslok 1991.“

Fram kom í umfjöllun menntamálanefndar að á undanförnum árum hafa verið kannaðir möguleikar og kostnaður við útsendingar til alls landsins og helstu fiskimiða og niðurstaða slíkrar athugunar var m.a. kynnt menntamálaráðherra í árslok 1991. Nefndin telur nauðsynlegt að fram fari ítarleg könnun á þeim kostum sem til greina koma varðandi framangreindar útsend ingar þannig að sem fyrst liggi fyrir hvort finna megi viðunandi lausn og leggur því til að tillag an verði samþykkt.

Ólafur Þ. Þórðarson og Petrína Baldursdóttir voru fjarverandi við afgreiðslu málsins.

Alþingi, 21. febr. 1995.

Sigríður A. Þórðardóttir, Valgerður Sverrisdóttir. Árni Johnsen.

form., frsm.

Svavar Gestsson. Björn Bjarnason. Tómas Ingi Olrich.

Kristín Ástgeirsdóttir.